Մարինա Ֆիորդալիզո

**Մարինա Ֆիորդալիզո** (, ), իտալացի երգչուհի, Սան Ռեմոյի փառատոնի բազմակի մասնակից, Կաստրոկարոյի երաժշտական մրցույթի հաղթող։ Իր կարիերայի ընթացքում թողարկել է ավելի քան 20 ալբոմ և մի քանի տասնյակ սինգլ։ Շատ ձայնասկավառակներ ունեն ոսկե կարգավիճակ, դրանց ընդհանուր վաճառքը գերազանցում է 6 միլիոն օրինակը։ Ֆիորդալիզոն Իտալիայում փոփ-ռոքի ամենահայտնի կատարողներից է։

## Կենսագրություն
Մարինա Ֆիորդալիզոն ծնվել է 1956 թվականի փետրվարի 19-ին Իտալիայի Պիաչենցա քաղաքում։ Նա Իտալիայում հայտնի երգչուհի Մարիսա Ֆիորդալիզոյի զարմուհին է, որը հայտնի է եղել 1940-ական և 1950-ական թվականներին։ Նրա հայրը երաժիշտ էր, այդ պատճառով Մարինան փոքր տարիքից սովորել է վոկալ և դաշնամուր նվագել և Պյաչենցա քաղաքում ավարտել է կոնսերվատորիան այդ մասանագիտությամբ։

Մարինան իր երաժշտական կարիերան սկսել է 1980 թվականին։ Այդ ժամանակ նա մի քանի երգ է ձայնագրել Bagutti նվագախմբի հետ։ Պրոդյուսեր Սալվատորե Դե Պասկուալեն (կեղծանունը՝ Depsa) երգչուհուն առաջարկել է մենակատարի կարիերա։ 1981 թվականին Մարինան հաղթել է Կաստրոկարոյի երիտասարդ կատարողների մրցույթում։ Այս հաղթանակի շնորհիվ 1982 թվականին երգչուհուն հրավիրել են մասնակցելու Սան Ռեմոյի հայտնի փառատոնին, որտեղ նա ելույթ է ունեցել «*Una Sporca Poesia*» երգով։ Երգչուհին չանցավ եզրափակիչ, բայց արդեն 1983 թվականին «Oramai» երգը գրավեց 6-րդ տեղը։ Նույն տարվա աշնանը թողարկվեց երգչուհու դեբյուտային ալբոմը՝ «*Fiordaliso*» անվանումով։

Մարինան հայտնի դարձավ 1984 թվականին, երբ թողարկվեց նրա համաշխարհային ճանաչում ունեցող «*Non Voglio Mica La Luna*» երգը, որը Սան Ռեմոյի հերթական փառատոնում զբաղեցրեց 5-րդ տեղը: Ընդհանուր առմամբ, Մարինան մասնակցել է փառատոնին 9 անգամ։ 1985 թվականին Մարինա Ֆիորդալիզոն թողարկում է երկրորդ «*A Ciascuno La Sua Donna*» ալբոմը և սկսում իր առաջին շրջագայությունը Իտալիայում և աշխարհի այլ երկրներում։ 1985 թվականի հոկտեմբերին, ԽՍՀՄ-ում որպես հանրաճանաչ կատարող՝ երգիչ Պուպոյի հետ միասին առաջին անգամ համերգներով ժամանում է Մոսկվա և Լենինգրադ (հոկտեմբերի 10-20-ը Լենինի անվան մարզահամերգային համալիրում), ինչպես ԽՍՀՄ կենտրոնական հեռուստատեսությունը, այնպես էլ Լենինգրադի հեռուստատեսությունը թողարկում են ֆիլմեր, որոնք հեռարձակվում են հեռուստատեսությամբ։ Ըստ որոշ տվյալների՝ համերգներն անցել են լեփ-լեցուն դահլիճներով։

1990-1992 թվականներին Ֆիորդալիզոն թողարկեց ևս երեք ալբոմ՝ «La Vita Si Balla», «Il Portico Di Dio» և «Io Ci Saro»: Կարիերայում կարճ դադարից հետո, 1996 թվականին Ֆիորդալիզոն վերադարձավ իտալական էստրադա «E adesso voglio la luna — I grandi successi» ալբոմով, իսկ 2001 թվականին թողարկեց ալբոմ, որը բաղկացած էր երգչուհու ոսկե հիթերից։ 2009 թվականին Մարինան մասնակցել է «Դիսկոտեկ 80-ականներ» միջազգային երաժշտական փառատոնին։ Ֆիորդալիզոյի վերջին ալբոմի՝ «Sponsorizzata»-ի թողարկումը 2011 թվականին նվիրված էր երգչական կարիերայի երեսունամյակին։

Մարինա Ֆիորդալիզոն թողարկել է նաև մի քանի ալբոմ Իսպանիայի, ԱՄՆ-ի, Մեքսիկայի և Լատինական Ամերիկայի համար, որտեղ նա իր երգերը կատարում է իսպաներեն լեզվով։

Մի քանի եթերաշրջան հանդես է եկել թատերական բեմերում՝ մյուզիքլներում խաղալով դերեր։

Դասավանդում է վոկալ և բեմական շարժում Արվեստների ազգային ակադեմիայում (Accademia Nazionale dei Mestieri dello Spettacolo)։

Ներկայումս Ֆիորդալիզոն Իտալիայում փոփ-ռոքի ամենահայտնի կատարողներից է։ Իր կարիերայի ընթացքում նա վաճառել է ավելի քան 6 միլիոն ձայնագրություն։

## Մասնակցություն Սան Ռեմոյի փառատոնին
* 1982 — Una sporca poesia
* 1983 — Oramai
* 1984 — Non voglio mica la luna
* 1985 — Il mio angelo
* 1986 — Fatti miei
* 1988 — Per noi
* 1989 — Se non avessi te
* 1991 — Il mare più grande che c'è
* 2002 — Accidenti a te

## Սկավառակագրություն
### Սինգլներ
* 1982 — Una sporca poesia
* 1982 — Il canto del cigno
* 1982 — Maschera
* 1983 — Oramai
* 1983 — Il mago non c'è
* 1983 — Non voglio mica la luna
* 1984 — Un tipo
* 1984 — Li-be-llu-la
* 1984 — Terzinato
* 1985 — Il mio angelo
* 1985 — La nave bianca
* 1986 — Fatti miei
* 1986 — Un’altra storia d’amore
* 1987 — Il canto dell’estate
* 1987 — Volando sognando
* 1988 — Per noi
* 1989 — Se non avessi te
* 1989 — Ora che ci sei
* 1990 — Cosa ti farei
* 1990 — Dietro lo specchio
* 1991 — Il mare più grande che c'è
* 1990 — Che ora è
* 1991 — Saprai
* 1991 — Il fiore bagnato
* 1992 — Dimmelo tu perché
* 1992 — Fantasma
* 1992 — Io ci sarò
* 1995 — Disordine mentale
* 1995 — Donne sole in città
* 1998 — Come si fa
* 1998 — Ahi ahi ahi
* 1998 — Medley
* 2000 — Linda Linda
* 2003 — Estate '83
* 2008 — M’amo non M’amo
* 2009 — Canto del sole inesauribile
* 2011 — Oltre la notte*

=== Երգեր ===
* *«Una Sporca Poesia»* (1982)
* *«Oramai»* (1983)
* *«Non Voglio Mica La Luna»* (1984)

=== Ալբոմներ Իտալիայում ===
* *«Fiordaliso»* (1983)
* *«A Ciascuno La Sua Donna»* (1985)
* *«Non Voglio Mica La Luna»* (1984)
* *«La Vita Si Balla»* (1990)
* *«Il Portico Di Dio»* (1991)
* *«Io Ci Saro»* (1992)
* *«E adesso voglio la luna — I grandi successi»* (1996)
* *«The Best of Fiordaliso»* (2001)
* *«Sei bellissima»* (2004)
* *«Risolutamente decisa Come si fa»* (2006)
* *«Sponsorizzata»'' (2011)

### Ալբոմներ արտերկրում
* «Yo no te pido la luna»,(«Durium» ընկերություն, Իսպանիա և Լատինական Ամերիկա) (1984)
* «Fiordaliso», (Durium, Մեքսիկա) (1985)
* «Fiordaliso canta en español», (Իսպանիա և Լատինական Ամերիկա) (1986)
* «Otra historia de amor», (Իսպանիա և Լատինական Ամերիկա) (1986)
* «Fiordaliso», (Դուրիում, ԱՄՆ) (1987)
* «Il portico di Dio», (EMI, Իսպանիա և Լատինական Ամերիկա) (1991)
* «Como te amaré», (Իսպանիա և Մեքսիկա) (1997)

## Ծանոթագրություններ

## Արտաքին հղումներ

* 
* Մարինա Ֆիորդալիզոյի հարցազրույցը Журнал «Смена» №1406, Декабрь 1985, стр. 27, և онлайн-версия

Կատեգորիա:Իտալացի երգչուհիներ
Կատեգորիա:Իտալացի հաղորդավարներ
Կատեգորիա:Իտալացի երգահաններ